Diari Oficial de la Generalitat Valenciana


Sumari del DOGV 8800, del 28-04-2020 (2020/1703)

Notificació de la sentència dictada en el procediment de modificació de mesures número 56/2019.
-----------------------------------------------------------------------------------------------

### Dades del document

Número de DOGV
:   8800

Data del DOGV
:   28-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1703


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de modificació de mesures número 56/2019. [2020/1703]  
De: Juan Javier Rovira Mengual  
Procurador: Santiago Felipe Palacios Belarroa  
Contra: Debora Paula Ferreira Barboza  
Procurador/a:   
  
En el present procediment, família. Modificació de mesures en relació amb fills extramatrimonials supòsit contenciós [mhc] - 000056/2019-P, seguit a instàncies de Juan Javier Rovira Mengual contra Debora Paula Ferreira Barboza, s'ha dictat sentència, que literalment és com segueix:  
  
«Sentència núm. 9/2020  
Gandia (V), 14 de febrer de 2020.  
  
Vistes pel magistrat-jutge del Jutjat de Violència contra la Dona núm. 1 de Gandia (V), Antonio Rafael Hernández Olivencia, les presents actuacions de judici verbal núm. 056-2019 entre parts, d'una, com a demandant Juan Javier Rovira Mengual, representat pel procurador Santiago F. Belarroa Palacios i assistit de la lletrada Gloria Doménech Martínez, i d'una altra, com a part demandada, Debora Paula Ferreira Barbosa, en rebel·lia, ha sigut part el Ministeri Fiscal.  
  
Antecedents de fet  
Primer. La representació abans indicada va presentar demanda contra la demandada expressada, en la qual després d'exposar els fets i fonaments jurídics que estimava pertinents i que ací es donen per reproduïts, acabava sol·licitant que es dictara sentència sobre modificació de les mesures acordades en el procediment de fills extramatrimonials 6/2010, resolt per la Sentència núm. 32/2010 de data 21.10.2010.  
  
Segon. Per torn de repartiment va correspondre a aquest jutjat l'anterior demanda, que va ser admesa a tràmit i, citada a termini la demandada, no la va contestar dins del termini i en la forma escaient, i va ser declarada en rebel·lia.  
  
Fonaments de dret  
Primer. La part actora sol·licita la modificació de les mesures acordades en el procediment de fills extramatrimonials 6/2010, resolt per la Sentència núm. 32/2010 de data 21.10.2010.  
La part sol·licita els aspectes següents:  
1r. Pàtria potestat compartida.  
2n. Guarda i custòdia paterna, amb l'establiment d'un règim de visites a favor de la mare que posteriorment s'especificarà.  
3r. Pensió d'aliments a favor de la filla i a càrrec de la mare de 100 euros mensuals actualitzables anualment.  
4t. Despeses extraordinàries, per meitat.  
Pertoca accedir a les pretensions instades per la part actora, ja que tot avala la tesi de la part actora que la mare es troba al Brasil, on ha marxat a viure emportant-se amb ella la filla menor d'edat, en contra de la prohibició judicial que li ho impedia ?per a això ha hagut d'eludir els obstacles fronterers existents- i que consta l'escolarització nominal de la menor en territori espanyol (sense que la menor haja acudit ni un sol dia del present curs a les classes, l'expedient escolar de la menor està en el centre corresponent al seu domicili), i sense que el pare haja tingut accés a la menor, ni a comunicar amb ella, ni a veure-la ni a tindre-la en la seua companyia, com judicialment es va establir. Per tot això, si es manté la situació actual, la xiqueta es veu privada del contacte i relació amb el seu pare, mentre que si s'atribueix la custòdia al pare, la menor tindrà relació i contacte amb el pare i amb la mare. No s'adverteix en la família paterna cap obstacle per a considerar que la menor no haja de comptar amb una llar estructurada i les seues relacions amb l'actual companya del pare són adequades (no s'ha demostrat el contrari ni s'adverteixen raons per a afirmar una altra cosa). En aquest ordre de coses, la quantitat en concepte d'aliments reclamada pel pare es considera suficient (prenent en consideració els mitjans del pare, ja que no consta cap mitjà de vida de la mare) i les visites proposades pel pare es consideren, igualment, adequades.  
  
El Ministeri Fiscal res hi ha oposat.  
Les mesures que s'aproven són les següents:  
1. La pàtria potestat de la menor M. V. Rovira Ferreira serà exercida per tots dos progenitors en un règim d'absoluta igualtat i en exclusiu benefici de la filla comuna.  
2. La guarda i custòdia s'atribueix al pare, i s'estableix un règim de visites a favor de la mare que es distribuirà de la forma següent:  
  
2.1. La mare tindrà com a règim de visites a favor seu tots els dimarts des de l'eixida del col·legi i haurà de tornar la menor al domicili patern a les 21.00 hores. En setmanes alternes la menor romandrà amb la mare des del dijous a l'eixida del col·legi i la tornarà el dilluns a l'entrada de col·legi. En cas de desacord, en l'elecció de les setmanes alternes en les quals es gaudirà de la companyia de la menor, correspondrà els anys imparells a la mare i els parells al pare.  
2.2. Quant al règim de vacances, s'estableix que en aquests períodes se suspén el règim de visites al qual es fa referència en el punt anterior. Qualsevol dels períodes vacacionals es dividirà en dos períodes iguals, consecutius i per meitat.  
2.2.a. Es consideraran com a vacances estivals els mesos de juliol i agost, que es dividiran en quatre períodes quinzenals, i la menor gaudirà de la companyia dels progenitors en períodes alterns.  
2.2.b. Les vacances de Nadal, la duració de les quals estarà determinada pel calendari escolar, serà dividit en dos períodes iguals, un dels quals inclourà els dies 24, 25 i 26, i l'altre, els dies 31, 1 fins a completar períodes iguals.   
2.2.c. Així mateix, es dividirà, siga quina siga la duració, que dependrà del calendari escolar, el període corresponent a Setmana Santa i Falles, en períodes iguals perquè la menor els gaudisca per igual amb tots dos progenitors.   
Qualsevol període vacacional corresponent al calendari escolar es dividirà en dos períodes iguals, consecutius i per meitat a fi que la menor el gaudisca en companyia de tots dos progenitors. Les entregues i recollides de la menor seran en el domicili patern a les 20.00 hores del dia en què finalitze un període de cada estada.  
2.3. Els viatges de la menor a l'estranger amb qualsevol dels progenitors haurà de ser autoritzat expressament per l'altre, en cas contrari haurà d'autoritzar-se judicialment. En tot cas, haurà d'informar-se l'altre progenitor del motiu del viatge, destinació i adreça completa, a més d'un número de telèfon on localitzar a la menor. A més, haurà de facilitar-se còpia del bitllet nominatiu tancat d'anada i tornada, on conste la companyia i altres dades que permeten la seua localització i seguiment.   
  
3. Com a pensió per aliments de la mare a favor de la menor haurà d'establir-se la quantitat de cent euros al mes. Aquesta quantia serà actualitzada en funció de l'IPC que establisca l'INE o organisme que el substituïsca, en el compte que a aquest efecte s'assenyale, per mensualitats anticipades entre el dia u i cinc de cada mes.  
A més, seran satisfetes per meitat, entre tots dos progenitors, les despeses extraordinàries que es produïsquen en la vida de la menor. De manera expressa es consideren despeses extraordinàries les escolars referides a llibres, material escolar, matrícula, roba esportiva, uniformes, quota d'AMPA, assegurança, etc. La quantia de les beques que puguen rebre's es descomptarà d'aquest import. També tenen la consideració de despeses extraordinàries aquelles derivades d'ortodòncia, oftalmològiques, assistències mèdiques, operacions quirúrgiques, llargues malalties sempre que no estiguen cobertes pel sistema públic de la seguretat social.  
Totes les despeses extraordinàries, siga quina siga la seua naturalesa, diferents de les anteriorment esmentades, seran ateses per tots dos progenitors i per meitat, amb justificació prèvia documental d'aquestes despeses i la seua necessitat.  
Per trobar-se la menor fora del territori nacional i de l'àmbit d'actuació d'aquest òrgan, no és possible ni la seua exploració ni la pràctica de la pericial proposada. No obstant això, aquestes faltes no poden, totalment, paralitzar l'acció de la justícia davant una infracció tan greu i flagrant de les resolucions judicials.  
  
Segon. No és procedent imposar les costes, atesa l'especial naturalesa dels assumptes de família.  
Vistos els preceptes esmentats i altres d'aplicació,   
  
Dispositiva  
Estime íntegrament la demanda formulada per Juan Javier Rovira Mengual contra Debora Paula Ferreira Barbosa, és procedent la modificació, en el sentit contingut en el fonament de dret primer, de la modificació de les mesures acordades en el procediment de fills extramatrimonials 6/2010, resolt per la Sentència núm. 32/2010 de data 21.10.2010.  
  
Sense costes.  
Notifiqueu la present resolució a les parts, feu-los saber que contra aquesta es pot interposar un recurs d'apel·lació davant aquest jutjat, per a davant l'Audiència Provincial de València, dins del termini de vint dies comptats des de l'endemà de la notificació de la present, conforme amb el que es disposa en l'article 458 de la LEC (segons redacció donada per la Llei 37/2011, de 10 d'octubre).  
Així ho acorda, mana i signa Antonio Rafael Hernández Olivencia, magistrat jutge titular del Jutjat de Violència Sobre la Dona núm. 1 de Gandia i el seu partit. En done fe.»  
Diligència. Seguidament es compleixen els acords i es notifica la present resolució a les parts, mitjançant la seua representació processal de manera personal. En done fe. La lletrada de l'Administració de justícia.  
I atés que es desconeix el parador d'aquest demandat, Debora Paula Ferreira Barboza, s'expedeix el present edicte a fi que li servisca de notificació de forma deguda.  
  
Gandia, 21 de febrer de 2020.- La lletrada de l'Administració de justícia: María Carmen Pellicer Verdú.